**Bloemfontein** (afrikaans: *izvor u cvijeću*) je jedan od tri glavna grada Južnoafričke Republike - sjedište Vrhovnog suda i administrativno sjedište provincije Slobodna Država od 463 064 stanovnika.

Od 2000. Bloemfontein je dio metropolitanske općine Mangaung u kojoj živi 850 000 stanovnika.

Panorama grada
Replika Eiffelova tornja u industrijskoj zoni

Geografske karakteristike
-------------------------

*Bloemfontein* je smješten u središnjem dijelu Južne Afrike, na južnom rubu visoravni Highveld na nadmorskoj visini od 1 392 m. koja graniči sa sušnom polupustinjskom regijom Karoo. Highveld je uglavnom ravnjak obrastao travom, prošaran povremenim brežuljcima (koppies na Afrikaansu).

Od Bloemfonteina do drugog južnoafričkog glavnog grada (sjedišta parlamenta) Kaapstada ima 1 005 km, a do Pretorije (sjedišta vlade) ima 457 km

Historija
---------

Početci *Bloemfonteina* vežu se uz 1840. kad se burski naseljenik *Johannes Nicolaas Brits* naselio tu i izgradio svoju farmu. Kako je izvor na njegovoj farmi bio sav pokriven divljim cvijećem, on je svoju farmu nazvao - *Izvor u cijeću* - Bloemfontein.
Službena godina osnivanja grada je 1846. kad je major britanske vojske Warden H. Douglas tu izgradio sjedište garnizona britanske vojske.
Od 1848. do 1854. grad je postao glavni grad britanske kolonije Suverenitet rijeke Oranje a nakon toga nezavisne burske republike - Slobodne Države Oranje (Oranje Vrijstaat) osnovane 1854. koja je egzistirala do 1902. Tako je postao pretežno afrikanerski grad.

Nakon neuspješne mirovne konferencije održane u Bloemfonteinu od maja do juna 1899. izbio je Drugi burski rat (1899. - 1902.).
Od 1902. do 1910. *Bloemfontein* je bio glavni grad britanske kolonije Oranje, a nakon toga postao je dio Južnoafričke Unije, sjedište Vrhovnog suda i glavni grad provincije Slobodna Država.

Od početka 20. vijeka grad je postao prometno središte Južne Afrike, naročito željezničkih linija koje su ukrštale kod Bloemfonteina. Na razvoj grada značajno je utjecalo otkriće i eksploatacija rudnika zlata od 1948. udaljenih 160 km sjeveroistočno od grada. Slijedeći veliki poticaj razvoju grada, bila je izgradnja velikog sistema hidrocentrala i akomulacionih jezera za navodnjavanje na rijeci Oranje od 1962.

Znamenitosti
------------

Bloemfontein je poznat po svojim parkovima od kojih su najipresivniji *King’s Park* (na 120 hektara) i *Franklin Game Reserve* na brdu Naval. Najveća znamenitost grada je palača Vrhovnog apelacionog suda, u gradu se nalazi i najstarija pokrajinska holandska reformirana crkva - *Moeder Kerk*. Poznate građevine su i *Vierde Raadsaal* (Četvrta gradska vijećnica, danas je u njoj sjedište pokrajinskog savjeta), i *Stara gradska vijećnica* - palača od jedne prostorije (Ou Raadsaal) iz 1849. danas nacionalni spomenik.

Privreda, transport i školstvo
------------------------------

*Bloemfontein* i njegova okolica su ekonomski vrlo razvijen kraj, u kojem su poljoprivreda i rudarstvo najvažnije privredne grane. Grad je sjedište brojnih velikih južnoafričkih kompanija, koje tu imaju i svoje pogone za proizvodnju prehrambenih proizvoda, namještaja, stakla  i automobila - Barnard Motors.

Bloemfontein je željezničko i cestovno čvorište Južne Afrike, iz njega se račvaju linije za Kaapstad, Durban, Port Elizabeth i Johannesburg. Grad ima i aerodrom (IATA kod: BFN, ICAO kod: FABL) sa vezama prema svim većim gradovima u zemlji.

U Bloemfonteinu djeluje *Univerzitet Slobodne Države*, osnovan 1904. i brojne srednje i osnovne škole. U gradu se izdaju dva dnevna lista (Die Volksblad i Courant) a ima i devet radio stanica.

Sport
-----

Najveći sportski objekt je Stadion Vrystaat podignut za Svjetsko prvenstvo u nogometu 2010. , na njemu danas igra najpoznatiji nogometni klub iz grada *Bloemfontein Celtic*, ali i dva ragbijaška kluba; *Central Cheetahs* i *Free State Cheetahs*.
U gradu je popularan i kriket, najpopularniji klub su *Chevrolet Knights*. Pored profesionalnih klubova u gradu ima puno školskih i studentskih klubova koji imaju vlastita igrališta i dvorane.

Klimatske karakteristike
------------------------

*Bloemfontein* ima Polupustinjsku klimu po Köppenovoj klasifikaciji klime, sa vrućim ljetima (32 °C) i hladnim suhim zimama (do - 3 °C), sa čestim jutarnjim mrazevima. Snijeg je rijetkost, ali kojiput padne, al se brzo otopi.

| **Klimatološki medijani za Bloemfontein** |
| --- |
| Mjesec | jan-sij | feb-velj | mar-ožu | apr-tra | maj-svi | jun-lip | jul-srp | aug-kol | sep-ruj | okt-lis | nov-stu | dec-pro | godina |
| Srednji maksimum (°C) | 31 | 29 | 27 | 23 | 20 | 17 | 17 | 20 | 24 | 26 | 28 | 30 | **24** |
| Srednji minimum (°C) | 15 | 15 | 12 | 8 | 3 | −2 | −2 | 1 | 5 | 9 | 12 | 14 | **8** |
| Precipitacija (mm) | 83 | 111 | 72 | 56 | 17 | 12 | 8 | 15 | 24 | 43 | 58 | 60 | **559** |
| *Izvor:*  |

Izvori
------

1. 1 2 3 4 5 6 7 8  „*Bloemfontein*" (engleski). Encyclopædia Britannica. Pristupljeno 23. 01. 2012.
2. 1 2  „*The largest cities in South Africa, ranked by population*" (engleski). Mongabay. Pristupljeno 26. 1. 2012.
3. ↑  „*Mangaung Metro Municipality, Bloemfontein*" (engleski). Mangaung. Arhivirano iz originala na datum 2017-11-29. Pristupljeno 26. 1. 2012.
4. 1 2  „*Bloemfontein Free State*" (engleski). Southafrica Travel. Pristupljeno 26. 01. 2012.
5. ↑  „*Average Conditions Bloemfontein*". BBC Weather. Pristupljeno 23. 1. 2012.

Vanjske veze
------------

***Bloemfontein*** na Wikimedijinoj ostavi

* *Mangaung Metro Municipality, Bloemfontein* Arhivirano 2017-11-29 na Wayback Machine-u ()
* *Bloemfontein* na portalu Encyclopædia Britannica ()

| * p
* r
* u
Glavni gradovi afričkih država |
| --- |
| 

Abidjan, *Obala Slonovače*  **•** 
Abuja, *Nigerija*  **•** 
Accra, *Gana*  **•** 
Adis Abeba, *Etiopija*  **•** 
Alžir, *Alžir*  **•** 
Antananarivo, *Madagaskar*  **•** 
Asmara, *Eritreja*  **•** 
Bamako, *Mali*  **•** 
Bangui, *Centralnoafrička Republika*  **•** 
Banjul, *Gambija*  **•** 
Bissau, *Gvineja Bisau*  **•** 
Bloemfontein (sjedište sudske vlasti), *Južnoafrička Republika*  **•** 
Brazzaville, *Republika Kongo*  **•** 
Bujumbura, *Burundi*  **•** 
Cape Town (sjedište zakonodavne vlasti), *Južnoafrička Republika*  **•** 
Conakry, *Gvineja*  **•** 
Cotonou (de facto), *Benin*  **•** 
Dakar, *Senegal*  **•** 
Dar es Salaam (administracija), *Tanzanija*  **•** 
Dodoma, *Tanzanija*  **•** 
Djibouti, *Džibuti*  **•** 
Džuba, *Južni Sudan*  **•** 
Freetown, *Sijera Leone*  **•** 
Gaborone, *Bocvana*  **•** 
Harare, *Zimbabve*  **•** 
Jamestown, *Sveta Helena*  **•** 
Kairo, *Egipat*  **•** 
Kampala, *Uganda*  **•** 
Kartum, *Sudan*  **•** 
Kigali, *Ruanda*  **•** 
Kinshasa, *Demokratska Republika Kongo*  **•** 
Libreville, *Gabon*  **•** 
Lilongwe, *Malavi*  **•** 
Lobamba (kraljevski i zakonodavni glavni grad), *Esvatini*  **•** 
Lomé, *Togo*  **•** 
Luanda, *Angola*  **•** 
Lusaka, *Zambija*  **•** 
Malabo, *Ekvatorijalna Gvineja*  **•** 
Mamoudzou, *Mayotte*  **•** 
Maputo, *Mozambik*  **•** 
Maseru, *Lesoto*  **•** 
Mbabane (upravni grad), *Esvatini*  **•** 
Mogadiš, *Somalija*  **•** 
Monrovia, *Liberija*  **•** 
Moroni, *Komori*  **•** 
Nairobi, *Kenija*  **•** 
N'Djamena, *Čad*  **•** 
Niamey, *Niger*  **•** 
Nouakchott, *Mauritanija*  **•** 
Ouagadougou, *Burkina Faso*  **•** 
Port Louis, *Mauricijus*  **•** 
Porto-Novo, *Benin*  **•** 
Praia, *Zelenortska Republika*  **•** 
Pretoria (službeni), *Južnoafrička Republika*  **•** 
Rabat, *Maroko*  **•** 
São Tomé, *Sao Tome i Principe*  **•** 
Tripoli, *Libija*  **•** 
Tunis, *Tunis*  **•** 
Victoria, *Sejšeli*  **•** 
Windhoek, *Namibija*  **•** 
Yamoussoukro (službeni), *Obala Slonovače*  **•** 
Yaoundé, *Kamerun*
 |

| * p
* r
* u
Glavni gradovi provincija Južne Afrike |
| --- |
| Bhisho (Istočni Kaap) • Bloemfontein (Slobodna Država) • Kaapstad (Zapadni Kaap) • Johannesburg (Gauteng) • Kimberley (Sjeverni Kaap) • Mahikeng (Sjeverozapad) • Nelspruit (Mpumalanga) • Pietermaritzburg (KwaZulu-Natal) • Polokwane (Limpopo) |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 235661544
* LCCN: n80090576
* ISNI: 0000 0000 8794 4303
* GND: 4488274-9

 |